換帥後火力全開 羅馬入球大十拿九穩
2024年04月01日 18:01
東網電視
更多新聞短片
羅馬前鋒盧卡古威脅力大。(Getty Images)
意甲焦點戰,萊切主場火併羅馬。萊切雖要為護級搶分,但狀態曳到冇朋友,羅馬自新帥迪羅斯上任後,火力全開,今場作客一樣照攻,2.5球入球大更值博。(Now 638周二凌晨零時直播)
萊切現時喺聯賽有28分排第13位,但只領先降班區尾3嘅費辛隆尼3分,可見護級形勢相當緊湊。睇番萊切近6場贏得1場咁大把,其餘5場只得1和4負,連護級勁敵維羅納同費辛隆尼都贏唔到,狀態都幾差,加上近4場主場3度落敗,主場出擊亦信唔過。
相反羅馬自新帥迪羅斯1月尾接手後,各項正式賽事近13場取得8勝3和2負,包括殺入歐霸8強,以及聯賽升上第5位,只係爭「4哥」博洛尼亞3分,重燃爭歐聯入場券嘅希望,新帥效應唔講得笑。
迪羅斯一改前任摩連奴嘅保守風格,全面釋放球隊嘅進攻潛力,就算前鋒保羅戴巴拿不時受傷,但呢13場攻入29粒,單計近5場聯賽作客就入咗12球,全開3球或以上,今場2.5球大盤有近2倍必捧之外,客勝亦可兼投。
更多賠率: